Ջեֆրի Անսուորտ

Ջեֆրի Անսուորտ (, ), անգլիացի կինոօպերատոր։ «Օսկար» մրցանակի երկակի դափնեկիր «Լավագույն օպերատորական աշխատանք» անվանակարգում «Կաբարե» և «Տեսս» ֆիլմերի համար։

Կենսագրություն 
Ջեֆրի Անսուորտը ծնվել է 1914 թվականի մայիսի 26-ին Լանկաշիրում (Անգլիա)։ 1932 թվականին սկսել է աշխատել որպես օպերատորի օգնական։ Որպես կինոօպերատոր իր նորամուտը կատարել է 1942 թվականի «World Garden» վավերագրական կարճամետրաժ ֆիլմի նկարահանումների ժամանակ։ Իր կարիերայի ընթացքում նկարահանել է ավելի քան 80 ֆիլմ, որոնց թվում են ռեժիսոր Սթենլի Կուբրիկի «2001 թվականի տիեզերական ոդիսականը», Բոբ Ֆոսի «Կաբարե», Սիդնի Լյումետի «Սպանություն «Արևելյան ճեպընթացում», Ռիչարդ Դոնների «Սուպերմեն» և Ռիչարդ Լեստերի «Սուպերմեն 2» կինոնկարները։ 1976 թվականին պարգևատրվել է Բրիտանական կայսրության շքանշանով։ Անդամակցել է Բրիտանիայի կինոօպերատորների միությանը։

Ջեֆրի Անսուորտը մահացել է ինֆարկտից 1978 թվականի հոկտեմբերի 28-ին՝ «Տեսս» ֆիլմի նկարահանումների ժամանակ։ Նրա աշխատանքը շարունակել է կինոօպերատոր Գիսլեն Կլոկեն։

Ընտրյալ ֆիլմագրություն 

  – Մարդը ներսում / The Man Within (ռեժ.՝ Բեռնարդ Նոուլս)
  – Ջեսի / Jassy (ռեժ.՝ Բեռնարդ Նոուլս)
  – Բլանշ Ֆյուրի / Blanche Fury (ռեժ.՝ Մարկ Ալեգրե)
  – Միլիոն ֆունտ ստեռլինգի բանկային տոմս / The Million Pound Note (ռեժ.՝ Ռոնալդ Նիմ)
  – Քաղաք, որ նման է Էլիսի / A Town Like Alice (ռեժ.՝ Ջեք Լի)
  – Ժակլին / Jacqueline (ռեժ.՝ Ռոյ Ուորդ Բեյքեր)
  – Գիշեր, որ պետք է հիշել / A Night to Remember (ռեժ.՝ Ռոյ Ուորդ Բեյքեր)
  – Սյուզի Վոնգի աշխարհը / The World of Suzie Wong (ռեժ.՝ Ռիչարդ Քուայն)
  – 300 սպարտացիները / The 300 Spartans (ռեժ.՝ Ռուդոլֆ Մատե)
  – Թամահին / Tamahine (ռեժ.՝ Ֆիլիպ Լիքոք)
  – Բեքեթ / Becket (ռեժ.՝ Պիտեր Գլենվիլ)
  – Չինգիզ Խան / Genghis Khan (ռեժ.՝ Հենրի Լևին)
  – 2001 թվականի տիեզերական ոդիսականը / 2001: A Space Odyssey (ռեժ.՝ Սթենլի Կուբրիկ)
  – Հրաշագործը / The Magic Christian (ռեժ.՝ Ժոզեֆ Մաքգրետ)
  – Երեք քույր / Three Sisters (ռեժ.՝ Լորենս Օլիվիե)
  – Կրոմվել / Cromwell (ռեժ.՝ Քեն Հյուզ)
  – Կաբարե / Cabaret (ռեժ.՝ Բոբ Ֆոս)
  – Ալիսը Հրաշքների աշխարհում / Alice’s Adventures In Wonderland (ռեժ.՝ Ուիլյամ Ստերլինգ)
  – Սեր ու ցավ և այլ հիմարություններ / Love and Pain and the Whole Damn Thing (ռեժ.՝ Ալան Պակուլա)
  – Զարդոզ / Zardoz (ռեժ.՝ Ջոն Բուրմեն)
  – Սպանություն «Արևելյան ճեպընթացում» / Murder on the Orient Express (ռեժ.՝ Սիդնի Լյումետ)
  – Թագավորական փայլ / Royal Flash (ռեժ.՝ Ռիչարդ Լեստեր)
  – Վարդագույն պանտերայի վերադարձը / The Return of the Pink Panther (ռեժ.՝ Բլեյք Էդվարդս)
  – Կամուրջը շատ հեռու է / A Bridge Too Far (ռեժ.՝ Ռիչարդ Աթենբորո)
  – Սուպերմեն / Superman (ռեժ.՝ Ռիչարդ Դոններ)
  – Գնացքի առաջին խոշոր կողոպուտը / The First Great Train Robbery (ռեժ.՝ Մայքլ Քրայթոն)
  – Տեսս / Tess (ռեժ.՝ Ռոման Պոլանսկի)
  – Սուպերմեն 2 / Superman II (ռեժ.՝ Ռիչարդ Լեստեր)

Մրցանակներ և անվանակարգեր 
 «Օսկար» մրցանակ օպերատորական լավագույն աշխատանքի համար
 Ներկայացվել է 1965 թվականին «Բեքեթ» ֆիլմի համար,
 1973 թվականի դափնեկիր «Կաբարե» ֆիլմի համար,
 Ներկայացվել է 1975 թվականին «Սպանություն «Արևելյան ճեպընթացում»» ֆիլմի համար,
 1981 թվականի դափնեկիր (հետմահու) Գիսլեն Կլոկեի հետ «Տեսս» ֆիլմի համար։
 BAFTA մրցանակ օպերատորական լավագույն աշխատանքի համար.
 Ներկայացվել է 1964 թվականին «Թամահին» ֆիլմի համար,
 1965 թվականի դափնեկիր «Բեքեթ» ֆիլմի համար,
 1969 թվականի դափնեկիր «2001 թվականի տիեզերական ոդիսականը» ֆիլմի համար,
 1973 թվականի դափնեկիր «Կաբարե» և «Ալիսը հրաշքների աշխարհում» ֆիլմերի համար,
 Ներկայացվել է 1975 թվականին «Սպանություն «Արևելյան ճեպընթացում»» և «Զարդոզ» ֆիլմերի համար,
1978 թվականի դափնեկիր «Կամուրջը շատ հեռու է» ֆիլմի համար,
 Ներկայացվել է 1979 թվականին «Սուպերմեն» ֆիլմի համար
 1981 թվականի դափնեկիր (հետմահու) Գիսլեն Կլոկեի հետ «Տեսս» ֆիլմի համար։

Ծանոթագրություններ

Արտաքին հղումներ 
 Կինոօպերատորների օնլայն հանրագիտարան 

Բրիտանացի կինոօպերատորներ
BAFTA մրցանակի դափնեկիրներ
Օսկարակիրներ
Անգլիացի սցենարիստներ